Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 713/12/8808	Rožňava, 5.10.2012
EEČ : 2-67-110-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Rožňava
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v Rožňave a inde, ako otec maloletého XXXXX, nar. XXXXX, za obdobie od mesiaca decembra 2011 doposiaľ úmyselne neprispieval pravidelne mesačne a v plnej výške na jeho výživu, hoci rozsudkom Okresného súdu v Rožňave, sp. zn. 5P/77/2011 zo dňa 16.12.2011 bol zaviazaný prispievať na jeho výživu po 50,- € mesačne, v dôsledku čoho za uvedené obdobie dlhuje na výživnom sumu najmenuj 256,90 € matke maloletého, XXXXX.
lebo zanikla trestnosť činu
Odôvodnenie:
Uznesením povereného príslušníka Obvodného oddelenia PZ v Rožňave, sp. zn. ORP-XXXXX zo dňa 28.07.2012 bolo vznesené obvinenie XXXXX za prečin zanedbania povinnej výživy podľa § 207 ods. 1 Tr. zák., na tom skutkovom základe, ako je to uvedené vo výrokovej časti tohto uznesenia. 
V priebehu skráteného vyšetrovania obvinený bankovými prevodmi v splátkach uhradil dlžné výživné matke maloletého, XXXXX, a k dnešnému dňu nemá za obdobie, za ktoré bol trestne stíhaný, dlh na výživnom. 	
Svedkyňa XXXXX vo svojej výpovedi potvrdila, že obvinený jej dlžné výživné uhradil v splátkách bankovými prevodmi na jej účet, v plnej výške, ako aj to, že maloletý v dôsledku neplnenia vyživovacej povinnosti obvineným núdzou netrpel.
Podľa § 86 písm. a) Tr. zák. trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu. 		
Vzhľadom k tomu, že obvinený XXXXX dodatočne splnil svoju vyživovaciu povinnosť a splnil tak podmienky ustanovenia o účinnej ľútosti, bolo potrebné trestné stíhanie zastaviť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Margita Klemová
prokurátorka